# Awer Mabil

Awer Bul Mabil (Kakuma, 15 de setembre de 1995) és un jugador de futbol professional que juga de migcampista al Grasshoppers. A nivell internacional representa la selecció d'Austràlia.

## Trajectòria

Fill d'una família refugiada del Sudan del Sud al nord-oest de Kenya, on va viure fins als 10 anys quan la seva família es va traslladar a Austràlia i es va establir a Adelaida, on va anar a l'escola amb un bon amic i company refugiat, el també futbolista Thomas Deng. Va formar-se a l'Adelaide United FC, amb qui va debutar a la Lliga australiana de futbol el 2013.
Durant una eliminatòria de la Copa del Món de Futbol de 2022, Mabil va declarar: «vaig néixer en una cabana, una cabana petita. La meva habitació d'hotel aquí és més gran que la cabana on vivia amb la meva família en aquell camp de refugiats».
Ciutadà del Sudan del Sud de naixement, la FIFA va autoritzar-lo per a jugar amb la selecció d'Austràlia el març de 2014 després d'un procés d'un any per a obtenir un certificat de naixement i aconseguir l'exempció de les regles d'elegibilitat de la FIFA amb motiu de la seva condició de refugiat.
Mabil va jugar els partits de classificació per a la Copa del Món de Futbol de 2022. En l'últim partit decisiu contra la selecció del Perú,va marcar un dels penals que va classificar la selecció australiana. Posteriorment, va assegurar que marcar el gol crucial era «l'única manera de donar les gràcies a Austràlia en nom de la meva família».
Mabil és el cofundador de l'organització benèfica Barefoot to Boots amb el seu germà gran Awer G. Bul i Ian Smith per a millorar «la salut, l'educació i la igualtat de gènere» dels camps de refugiats. Mabil va tornar a Kakuma amb l'organització amb l'objectiu de promocionar el futbol i ajudar les persones refugiades.

## Referències

* ↑ Awer Mabil, Fitxa a Soccerway
* ↑ Padilla, Toni. «Awer Mabil, el mundialista que jugava descalç en un camp de refugiats». Ara, 29-11-2022. [Consulta: 30 novembre 2022].
* ↑ «Awer Mabil». worldfootball.net. [Consulta: 15 juny 2022].
* ↑ «Awer Mabil used to make footballs from plastic bags. Now he's an Australian hero.». SBS News, 27-06-2022. [Consulta: 8 novembre 2022].
* ↑ «Awer Mabil's journey from refugee camp to the World Cup is the stuff that dreams are made of». ABC News, 15-06-2022. [Consulta: 5 novembre 2022].
* ↑ «Socceroo Awer Mabil goes back to school at St Columba at Andrews Farm». Adelaide Now, 22-06-2022. [Consulta: 16 octubre 2022].
* ↑ «Thomas Deng». Perth African Nations Sports Association, 19-09-2020. [Consulta: 15 juny 2022].
* 1 2 3 Keane, Daniel. «Awer Mabil's journey from refugee camp to the World Cup is the stuff that dreams are made of». ABC News. Australian Broadcasting Corporation, 15-06-2022. [Consulta: 15 juny 2022].
* 1 2 «From a Kenyan refugee camp to the World Cup». BBC Sport, 14-06-2022. [Consulta: 14 juny 2022].
* ↑ «FIFA gives Mabil the green light». , 13-03-2014 [Consulta: 24 gener 2019].
* ↑ «Football: Oz up with eligibility play» (en New Zealand English). , 22-08-2015 [Consulta: 24 gener 2019].
* ↑ «'Thank you Australia': Socceroo Awer Mabil dedicates sudden-death goal to the nation». SBS News, 13-06-2022. [Consulta: 15 juny 2022].
* ↑ «Board». Barefoot to Boots. [Consulta: 15 juny 2022].